Publication: Magyar Közlöny
Issue: MK-2005-59 (Year: 2005, Number: 59)
Era: 2004-2010
Section: 2. számú melléklet a 89/2005. (V. 5.) Korm. rendelethez
Paragraph Index: 871

3. A NEM-MEGFELELÕSÉGEK KEZELÉSE ÉS HELYESBÍTÕ INTÉZKEDÉSEK M.020. Az Engedélyes segítse elõ a biztonsági kultúra terjedését, a nem megfelelõ termékek és folyamatok feltárására ösztönözve az alkalmazottakat. Az Engedélyes biztosítson megfelelõ forrásokat a nem-megfelelõségek feltárására, felszámolására és megelõzésére. A bonyolultabb esetek megoldásához a felsõ szintû vezetõséget is be kell vonni, biztosítva a különféle szakmai vélemények egyeztetését. M.021. Az Engedélyes az irányítás minden szintjén alakítson ki és mûködtessen az elõírt követelményeknek és elvárásoknak nem megfelelõ, illetve nem elvárt minõségû termék, szolgáltatás vagy folyamat azonnali feltárását, dokumentálását, osztályozását, elemzését, helyesbítését, felszámolását és a visszaellenõrzõ tevékenységet biztosító rendszert. M.022. A személyzetnek legyen lehetõsége a nem megfelelõ termékek, szolgáltatások és folyamatok azonosítására. A személyzetet ösztönözzék jobbító szándékú javaslatok azonosítására és benyújtására az irányítási rendszeren keresztül. M.023. A nem-megfelelõségek osztályozásáért, elemzéséért és kezeléséért felelõs személyek kellõképpen ismerjék saját tevékenységi területüket, és jussanak hozzá a nem-megfelelõséghez tartozó háttérinformációkhoz. Ne befolyásolja õket költség és a határidõ. M.024. A kiváltó ok meghatározása alapos kivizsgálást igényel, melyet jól képzett, tapasztalt személyekkel kell elvégeztetni. A probléma teljes megértése és megoldása érdekében a kivizsgálásba be kell vonni az érintett személyeket, mint például szakmunkásokat, kezelõket, valamint azokat, akik feltárták a hiányosságokat. Lényeges, hogy a kiváltó ok feltárásáért felelõs vezetõk biztosítsák a szükséges forrásokat. M.025. A nem megfelelõ termékek kezelését megfelelõen kell szabályozni azok szándékolatlan próbájának, beépítésének vagy használatának megelõzése érdekében. A termékeket felül kell vizsgálni, ennek alapján lehet elfogadni vagy elutasítani, illetve javítani vagy újramunkálni. M.026. Az újra megmunkált, javított vagy lecserélt terméket az eredeti ellenõrzési és vizsgálati elõírások vagy azok elõírt módosítása alapján ismételt ellenõrzés és vizsgálat alá kell vetni. M.027. Elemezni kell a mûködési adatokat és más minõségi vonzatú információkat a minõségi trendek meghatározása céljából, amelyek visszahatnak a minõségi eredményekre, feltárják a termékek, tevékenységek és folyamatok javítási lehetõségeit. Az általános érvényû trendek meghatározásához külsõ forrásból származó információkat is figyelembe kell venni. Nem szabad a vizsgálatot egy tevékenységre, helyszínre vagy résztvevõre korlátozni. M.028. A minõségirányítási rendszer igényli minden olyan folyamat vizsgálatát és meghatározását, amelyek befolyásolhatják a termékek, szolgáltatások és folyamatok minõségét. Ide tartoznak a mûködési adatok, a hibákból adódó külsõ és belsõ költségek és a megelõzési költségek. M.029. A minõségirányítási rendszer igényelheti teljesítményszintek meghatározását is. Ezek a szintek közvetlenül kapcsolódnak a szervezet által elõállított termékhez vagy a nyújtott szolgáltatáshoz, és az Engedélyes által kitûzött célokon és elvárásokon alapulnak. A szintek meghatározását követõen a teljesítmény értékelését azokhoz viszonyítva kell elvégezni. A teljesítmény értékelési eredmények rendszeres elemzésével kell meggyõzõdni arról, hogy a termék, szolgáltatás vagy folyamat minõségének javításához szükség van-e további intézkedésekre. E tevékenységben az irányítási tevékenységet végzõk összefogó szerepet lássanak el. M.030. A minõségi problémák gyakran az irányítás hiányosságaira vezethetõk vissza, amikor az alkalmazottak nem, vagy csak kis mértékben tudják ezek kiküszöbölését szabályozni, és ezzel javítani a munkavégzést. Az irányítási tevékenységet végzõk ösztönözzék az alkalmazottakat a problémák feltárására és azok megszüntetésének kezdeményezésére, ezáltal is javítva a minõséget. Problémafeltáró és minõségjavító folyamatokat kell kidolgozni és alkalmazni. A minõségjavítás súlyponti feladatként kezelje a munkafolyamatok stabilitását. M.031. Minden termelésirányító tûzzön ki minõségjavító célokat, és azok értékeléséhez biztosítson eszközöket. Lehetnek olyan részletkérdések, ahol a minõségjavító célkitûzések kihatnak a minõségirányítási rendszerre is. Ilyen esetekben a vezetõség megfelelõ szintjét kell tájékoztatni, illetve hozzájárulásukat kell kérni. M.032. A célkitûzések meghatározása során a vezetõk a felülvizsgálók és a dolgozók javaslatait egyaránt vegyék figyelembe. A felelõs szervezeti egység végezze el az egyes minõségjavító intézkedések részleteinek kidolgozását a vezetõség támogatása, koordinálása, a szükséges források és képzés biztosítása mellett. M.033. Minden célkitûzést jóvá kell hagyatni a vezetõség illetékes szintjén. A felsõ szintû vezetõség biztosítsa, hogy az atomerõmûvel kapcsolatos minõségjavító célkitûzések egyeztetése, koordinálása útján elkerülhetõek legyenek az egyes szervezeti egységek javaslataiból adódó esetleges konfliktusok. M.034. A minõségjavító intézkedések végrehajtását az illetékes szervezeti egység vezetõje kísérje figyelemmel, és eredményeirõl adjon rendszeres tájékoztatást.

Source: https://magyarkozlony.hu/hivatalos-lapok/75856988020759264e9c9f14431592e73688599d/dokumentumok/bc8d69e5334124eb851ec897fff39476bf30aea2/letoltes